เกาหลีใต้เล็งห้ามซื้อขาย “บิทคอยน์” หวั่นประชาชนเสพติดเหมือนการพนัน
เกาหลีใต้เตรียมเสนอร่างกฎหมายห้ามซื้อขายสกุลเงินดิจิทัลเข้าสู่สภาพิจารณา นักวิเคราะห์ชี้ว่าบิทคอยน์จะเป็นเหมือนการพนันที่ทำให้คนเสพติด
12 ม.ค. 2561

ผู้สื่อข่าวรายงานว่า รัฐมนตรีว่าการกระทรวงยุติธรรม ปาร์ค ซังกี เปิดเผยว่า สกุลเงินดิจิทัลกำลังสร้างความกังวลให้แก่รัฐบาลอย่างมาก และขณะนี้ทางกระทรวงยุติธรรมกำลังเตรียมออกกฎหมายห้ามให้มีการซื้อขายแลกเปลี่ยนสกุลเงินดิจิตอลต่างๆ เช่น บิทคอยด์ (Bitcoin)
โดยการออกกฎหมายดังกล่าวนี้เกิดขึ้นหลังจากที่มีการพุดคุยกับหน่วยงานต่างๆของทางรัฐบาล รวมไปถึง กระทรวงการเงินแห่งชาติและภาคส่วนทางการเงินของเกาหลีใต้
ทั้งนี้ร่างกฎหมายการห้ามซื้อขายเงินสกุลดิจิทัลนี้จะต้องผ่านการโหวตจากสมาชิกทั้งหมด 297 คนของรัฐสภาเกาหลีใต้ ซึ่งกระบวนการดังกล่าวอาจจะต้องใช้เวลาเป็นเดือนหรือเป็นปี ซึ่งภายหลังหลังจากที่รัฐมนตรีกระทรวงยุติธรรมได้ประกาศเรื่องนี้ผ่านสื่อ ราคาบิทคอยน์ในเกาหลีใต้ตกลงถึง 21 % อยู่ที่ ราคาซื้อขายอยู่ที่18.3 ล้านวอน หรือประมาณ（$17,064.53） แต่การซื้อขายในระดับพรีเมี่ยมก็ยังสูงกว่าประเทศอื่นๆอยู่ 30%
โดย ปาร์ค นก ซอน นักวิเคราะห์สกุลเงินดิจิทัลของบริษัทการลงทุนและความปลอดภัย NH กล่าวว่า พฤติกรรมของนักลงทุนในตลาดสกุลเงินดิจิทัลนั้นทำให้หลายฝ่ายเกิดความกังวล เนื่องด้วยการเพิ่มขึ้นของราคาบิทคอยน์ที่มากถึง 1,500 % ในช่วงปีที่ผ่านมาสร้างความต้องการที่จะลงทุนให้กับกลุ่มนักศึกษาไปจนถึงกลุ่มแม่บ้าน ทำให้เกิดความกังวลว่าจะก่อให้เกิดการเสพติดเหมือนการพนัน